Babinjara

Babinjara (ukraiņu: Бабин Яр — ‘Babinas grava’) vai Babijjara (krievu: Бабий Яр) ir grava Ukrainas galvaspilsētā Kijivā, masu slepkavības vieta, kur Otrajā pasaules karā 1941. gada 29. un 30. septembrī Trešā reiha spēki kopā ar vietējiem ukraiņu kolaborantiem nogalināja 33 771 ebreju. 1941. gada septembrī masu slepkavības vadīja Frīdrihs Jekelns, kurš pēc tām tika iecelts par reihskomisariāta Ostlande virsnieku un realizēja masu slepkavības Rumbulā. Līdz 1943. gadam, kamēr Kijivu kontrolēja Trešais reihs, tur tika nogalināti vēl 100—150 tūkstoši ebreju, čigānu, Padomju Savienības karagūstekņu un ukraiņu nacionālistu. Atsauces